
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΜΗΤΡΟΠΟΛΙΤΟΥ ΠΑΥ¬ 
ΛΟΥ ΣΟΦΟΥ» και κύρωση του οργανισμού αυ¬ 
τού. 1 

ΑΠΟΦΑΣΕΙΣ 

Σύσταση θέσεων στρατιωτικού προσωπικού σε Ελλη¬ 
νικές Πρεσβείες. 2 

Ανάθεση εργασιών μελέτης για το βαθμό ποιότητας 
της οικογένειας της ταξινόμησης στον κλάδο της 
βιομηχανίας. 3 

Τροποποίηση της 191948/21.10.1999 απόφασης 
του Υπουργού Εργασίας και Κοινωνικών Ασφαλί¬ 
σεων. 4 

Τροποποίηση της 191806/3.1.2000 απόφασης του 
Υπουργού Εργασίας και Κοινωνικών Ασφαλίσεων 5 


Τροποποίηση της Δ1 α/19481/15.10.1999 (ΦΕΚ 
1955/29.10.1999 τ. Β') απόφασης περί συγκρότη¬ 
σης Συμβουλίου Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών 


Ιδρυμάτων (Σ.Κ.Ε.Ι.Ο.Π.Ν.Ι.) του 6ου Συγκροτή¬ 
ματος Νοσ/μείων Νομού Αττικής για τις ειδικότη¬ 
τες: Αντινοθεραπευτικής Ογκολογίας, Δερματο¬ 
λογίας,... Χειρουργικής Θώρακος και Ψυχιατρι¬ 
κής . 6 

Δημοσίευση άδειας άσκησης επαγγέλματος Κοινωνι¬ 
κού Λειτουργού Χάλαρη Ελένη του Γεωργίου- 
Ελευθερίου. 7 

Τροποποίηση της 11/17.9.1997 απόφασης του Διοικη¬ 
τικού Συμβουλίου του ΧΑΑ για τον «καθορισμό ανώ¬ 
τατου αριθμού αντικρυστώντων μελών του Χρημα¬ 
τιστηρίου Αξιών Αθηνών. 8 

Απονομή του τίτλου του Επίτιμου Διδάκτορα του Γεω- 
πονικού Πανεπιστημίου Αθηνών. 9 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 

επωνυμία «ΙΔΡΥΜΑ ΜΗΤΡΟΠΟΛΙΤΟΥ ΠΑΥΛΟΥ ΣΟ¬ 
ΦΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.-Τις από 23.5.1991,30.5.1991 και 30.7.1993 διαθήκες 
του Παύλου Σοφού, που συντάχθηκαν ενώπιον της συμ¬ 
βολαιογράφου Αθηνών Μαρίας Κων. Τσοκανά και δημο- 
σιεύθηκαν μετά αριθ. 3928,3929 και 3830/3.11.1995 πρα¬ 
κτικά του Μον. Πρωτοδικείου Αθηνών, με τις οποίες συ- 
στήθηκε κοινωφελές ίδρυμα με την επωνυμία «ΙΔΡΥΜΑ 
ΜΗΤΡΟΠΟΛΙΤΟΥ ΠΑΥΛΟΥ ΣΟΦΟΥ» και με έδρα τη Ζά¬ 
κυνθο. 

2. - Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 31/27.9.99 γνωμοδότηση του Συμβουλίου 
Εθνικών Κληροδοτημάτων. 

4. - Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ. 922 Β'). 

Με πρόταση των Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο Μόνο 

1.- Εγκρίνουμε τη σύστασητου κοινωφελούς ιδρύματος 
με την επωνυμία ΊΔΡΥΜΑ ΜΗΤΡΟΠΟΛΙΤΟΥ ΠΑΥΛΟΥ ΣΟ¬ 
ΦΟΥ", η οποία έγινε από τον Παύλο Σοφό με τις από 
23.5.1991,30.5.1991 και 30.7.1993 διαθήκεςτου, οι οποί¬ 
ες συντάχθηκαν ενώπιον της συμβολαιογράφου Μαρίας 
Κων. Τσοκανά και δημοσιεύθηκαν με τα αριθ. 3928, 3929 
και 3830/3.11.1995 πρακτικά του Μον. Πρωτοδικείου 
Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθν. Παιδείας & Θρησκευμάτων και 
διέπεται από τις διατάξεις των παραπάνω συστατικώντου 
πράξεων, του παρακάτω οργανισμού, του α.ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2.- Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δώδεκα 
(12) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΜΗΤΡΟΠΟΛΙΤΟΥ ΠΑΥΛΟΥ ΣΟ¬ 
ΦΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. - Το κοινωφελές ίδρυμα με την επωνυμία «ΙΔΡΥΜΑ 
ΜΗΤΡΟΠΟΛΙΤΟΥ ΠΑΥΛΟΥ ΣΟΦΟΥ», που συστήθηκε 
από τον Παύλο Σοφό με τις από 23.5.1991,30.5.1991 και 
30.7.1993 διαθήκες του, οι οποίες συντάχθηκαν ενώπιον 
της συμβολαιογράφου Αθηνών Μαρίας Κων/νου Τσοκα- 
νά και δημοσιεύθηκαν με τα αριθ. 3928, 3929 και 3830/ 
3.11.1995 πρακτικά του Μον. Πρωτοδικείου Αθηνών, 
αποτελεί νομικό πρόσωπο ιδιωτικού δικαίου και διέπεται 
από τις διατάξεις των παραπάνω συστατικών πράξεων, 
του παρόντος οργανισμού, του α.ν. 2039/1939, όπως κά¬ 
θε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τού¬ 
του. 

2. - Έδρα του ιδρύματος είναι η πόλη Ζάκυνθος της Νή¬ 
σου Ζακύνθου. 

3. - Η σφραγίδατου Ιδρύματος, είναι στρογγυλή και ανα¬ 
γράφει περιμετρικά μέσα σε πλαίσιο την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

1.- Σκοπός του ιδρύματος είναι: Η παροχή οικονομικής 
βοήθειας σε οικονομικά αδυνάτους Ζακυνθίους νέους, οι 
οποίοι επιθυμούν να σπουδάσουν Θεολογία ή να φοιτή¬ 
σουν σε οποιαδήποτε Εκκλησιαστική Σχολή προκειμένου 
να γίνουν κληρικοί και να υπηρετήσουν στην περιοχή της 
Ιεράς Μητροπόλεως Ζακύνθου. 

Εν ελλείψει υποψηφίων Θεολογίας και Εκκλησιαστικών 
Σχολών, η οικονομική βοήθεια σε φοιτητές ή σπουδαστές 
άλλων κλάδων εκπαιδεύσεως μετ’απόφαση του Διοικητι¬ 
κού Συμβουλίου του Ιδρύματος. 

Άρθρο 3 

Η επιλογή των υποψηφίων κληρικών, οι προϋποθέσεις 
της προς αυτούς οικονομικής ενισχύσεως, ο τρόπος, το 
ποσό και ο χρόνος της οικονομικής βοήθειας αυτών ως 
και κάθε λεπτομέρεια αφορώσα στην επίτευξη του σκο¬ 
πού του ιδρύματος τούτου καθορίζεται με δημόσια δια¬ 
κήρυξη και με κανονισμό που συντάσσεται με απόφαση 
του Διοικητικού Συμβουλίου, δυναμένου να τροποποιεί¬ 
ται με άλλη ει δυνατόν ομόφωνη απόφαση, εφόσον αυ¬ 
τό επιβάλλεται από τις περιστάσεις και πάντοτε με γνώ¬ 
μονα την επάνδρωση της Εκκλησίας της Ζακύνθου με 
ικανούς ενάρετους και άξιους της αποστολής τους κλη¬ 
ρικούς. 


Άρθρο 4 

Περιουσία - Πόροι 

1. - Περιουσία του ιδρύματος αποτελούν: 

α) Η πλήρης κυριότητα μιάς οικίας κειμένης εντός του 
εγκεκριμένου σχεδίου της πόλεως Ζακύνθου και επί της 
οδού Λουκά Καρρέρ αριθ. 18 μετά του οικοπέδου και λοι¬ 
πής περιοχής της. 

β) Η πλήρης κυριότητα τεσσάρων διαμερισμάτων εκ 
δύο κυρίων δωματίων, χωλλ, κουζίνας, λουτρού, έκαστον 
τούτων αποτελούντων οριζοντίους κατοικίας της εις Καλ¬ 
λιθέαν Αττικής και επί της συμβολής των οδών Φορνέζη 
37 και Λουκούργου κειμένης πολυκατοικίας υπό στοιχεία 
Α1 και Α8 του πρώτου ορόφου και Β1 και Β8 του δευτέρου 
υπέρ το ισόγειον της πολυκατοικίας αυτής. 

γ) Η ψιλή κυριότητα του υπό στοιχεία ΣΤ2 διαμερίσμα¬ 
τος εκ τεσσάρων κυρίων δωματίων, χωλλ, κουζίνας, λου¬ 
τρού εμβαδού 104τετρ. μ. του έκτου υπέρ του ισογείου 
στην εσοχή ορόφου της εν Αθήναις και επί της οδού Αβέ- 
ρωφ αριθ.25 κειμένης πολυκατοικίας μετά του βοηθητι¬ 
κού δώματος εξ ενός δωματίου και αποχωρητηρίου εμ¬ 
βαδού 10 τετρ. μ. αποτελούντος και τούτου χωρισμένη 
οριζόντιο ιδιοκτησία κειμένη στο δώμα της πολυκατοικίας 
αυτής. 

δ) Η ψιλή κυριότητα μιαςτριορόφου οικίας κειμένης στο 
Μαρούσι Αττικής εντός του εγκεκριμένου σχεδίου της πό¬ 
λεως και επί της οδού Λυδίας 3 (πρώην παρόδου οδού 
Πινδάρου) εκτισμένης επί οικοπέδου εκτάσεως 152 μ. τε- 
τραγ. 

ε) Καταθέσεις συναλλάγματος εις 42.664,30 δολλάρια 
Η.Π.Α. στο Υποκατάστημα Αμαρουσίου της Εθνικής Τρα- 
πέζηςτης Ελλάδος υπ’ αριθ. λογαριασμού 10780571682 
και άλλης εξ 927,24 δολλαρίων Η.Π.Α. υπ’ αριθ. λογαρια¬ 
σμού 10733004623 ιδίου τραπεζικού καταστήματος. 

στ) Κατάθεση Ταμιευτηρίου στο Υποκατάστημα Αμα¬ 
ρουσίου της ΕθνικήςΤραπέζηςτης Ελλάδος, υπ’ αριθ. λο¬ 
γαριασμού 470-885048-8 εκ δραχμών 6.000.000 λόγω 
ρευστοποιήσεως έξι (6) ομολόγων του Δημοσίου εξ 
1.000.000 δρχ. εκάστου τούτων, ανερχομένη σήμερον σε 
δρχ. 6.834.000. 

ζ) Επίδικες απαιτήσεις κατά του Εμμανουήλ Αργυρή για 
απόδοση δεκα-πέντε κιλών χρυσού ή της ισοπόσου αξίας 
του και κατά της Εθνικής Τραπέζης της Ελλάδος για 
δραχμές 1.564.311 για τις οποίες εκκρεμούν δίκες βάσει 
των υπ’αριθ.2818/1990 και 8525/1987 προδικαστικών 
αποφάσεωντου Πολυμελούς Πρωτοδικείου Αθηνών αντι- 
στοίχως. 

2. - Τα ανωτέρω ακίνητα και το κεφάλαιον των χρηματι¬ 
κών περιουσιακών στοιχείων καταλείπονται υπό τον όρον 
του αναπαλλοτριώτου. Κατ’ εξαίρεση επιτρέπεται η εκ¬ 
ποίηση κατόπιν αποφάσεωςτου Διοικητικού Συμβουλίου 
του ιδρύματος, προκειμένου το τίμημα της πωλήσεως να 
διατεθεί για την ανέγερση νέας οικοδομής επί του οικο¬ 
πέδου επί της οδού Καρρέρ 18 της πόλεως Ζακύνθου με¬ 
τά την κατεδάφιση της επ’ αυτού οικίας και λοιπών κτι- 
σμάτων λόγω της παλαιότητας αυτής για να εξασφαλισθή 
η ευπρεπής στέγαση των Γ ραφείων του ιδρύματος και η 
οίκηση ή διαμονή φύλακα ή υποτρόφου. 

3. - Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 5 

Διοίκηση 

1. - Το Ίδρυμα διοικείται από πενταμελές Διοικητικό 
Συμβούλιο που αποτελείται από τους εκάστοτε: 

α) Μητροπολίτη Ζακύνθου ως Πρόεδρο 
β) Δήμαρχο Ζακύνθου 

γ) Προϊστάμενο Δικαστήν του Πρωτοδικείου Ζακύνθου 
δ) Λυκειάρχη του Λυκείου της πόλεως Ζακύνθου και 
ε) Προϊστάμενο της ΔΟΥ Ζακύνθου, ο οποίος ορίζεται 
ως Ταμίας του Ιδρύματος. 

2. - Τα μέλη του Διοικητικού Συμβουλίου ορίζουνε με 
πράξη τους έπειτα από ψηφοφορία, τον Αντιπρόεδρο και 
το Γραμματέα. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. - Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτε το ζητήσει Πρόεδρος ή δύο 
(2) από τα μέλη του, με γραπτή αίτησή τους προς τον Πρό¬ 
εδρο, πάντοτε όμως έπειτα από πρόσκληση του Προέ¬ 
δρου. 

5. - Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα απόντα. Μεταξύ των παρόντων 
πρέπει υποχρεωτικά να είναι και ο Πρόεδρος ή ο νόμιμος 
αναπληρωτήςτου. 

6. - Οι αποφάσεις του Δ.Σ. λαμβάνονται κατά πλειοψη- 
φία των παρόντων μελών και σε περίπτωση ισοψηφίας, 
υπερισχύει η γνώμη, με την οποία συντάσσεται ο Πρόε¬ 
δρος. 

7. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνε¬ 
δριάσεις, θεωρείται ότι έχει παραιτηθεί και η κενή θέση 
αυτού συμπληρώνεται κατά τα οριζόμενα στην παρ.3 του 
παρόντος άρθρου. 

8. - Σε κάθε συνεδρίαση του Δ.Σ., κρατούνται πρακτικά, 
στα οποία καταχωρίζονται όλες οι αποφάσεις που λαμβά- 
νονται από αυτό, καθώς και η γνώμη των μελών που τυχόν 
διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών και άλλων εξόδων που δαπάνησαν για την εκτέ¬ 
λεση υπηρεσίας του Ιδρύματος, εφόσον έγιναν έπειτα 
από ειδική εντολή του Διοικητικού Συμβουλίου και απο- 
δεικνύεται ότι πραγματοποιήθηκαν νόμιμα. 

Άρθρο 6 

Αρμοδιότητες Διοικητικού Συμβουλίου 

Ι.-Το Διοικητικό Συμβούλιο, διοικεί και διαχειρίζεταιτην 
περιουσία του Ιδρύματος και γενικά, αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος Οργανισμού, του α.ν.2039/1939 


και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν.2039/1939 και 
του από 20.12.1939 Β.Δ/τος (ΦΕΚ 552 Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό Ισολογισμό του ενεργητικού και του 
παθητικού του Ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύ ματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα, που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

3. - Το Διοικητικό Συμβούλιο έχει την υποχρέωση συντη- 
ρήσεως του τάφου του ιδρυτή στο Νεκροταφείο της πό¬ 
λεως Ζακύνθου και της πληρωμής των εκάστοτε ετησίων 
τελών. 

Άρθρο 7 

Αρμοδιότητες Προέδρου 

1. - Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση, στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από την συνεδρίαση. 

γ) Καταρτίζει, βοηθούμενος από το Γ ραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλοςτου 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. - Τον Πρόεδρο, όταν απουσιάζει ή κωλύεται, αναπλη- 

ρώνει, ο Αντιπρόεδρος και σε περίπτωση απουσίας ή κω- 
λύματοςτούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Γ ραμματέα 

1Ο Γραμματέας του Ιδρύματος: 

α) Συνυπογράφει με τον Πρόεδρο, κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου Ιδρύματος καιευθύνεταιγια 
την καταστροφή ή την απώλεια τούτων. 

2. - Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβούλιου που 
ορίζεται με απόφαση αυτού. 

Άρθρο 9 

Αρμοδιότητες Ταμία 

1. -0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του Ιδρύματος, σε ένα από τα 
αναγνωρισμένα Πιστωτικά Ιδρύματα της χώρας, έχοντας 
την ευχέρεια, να παρακρατεί από αυτά ένα μικρό ποσό, 
που είναι αναγκαίο για την πληρωμή εκτάκτων και επει- 
γουσών δαπανών του Ιδρύματος, το ύψος του οποίου κα¬ 
θορίζεται με απόφαση του Διοικητικού Συμβουλίου στην 
αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του Ιδρύματος. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλοςτου Διοικητικού Συμβουλίου, που ορίζεται 
με απόφαση αυτού. 

Άρθρο 10 

Οικονομική διαχείριση 

1. - Η οικονομική διαχείριση του Ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα Κυβέρνη¬ 
σης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίαση του. 

2. - Η οικονομική διαχείριση γίνεται με βάση προϋπολο¬ 


γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν.2039/1939 και του από 20-12-1939 σχετικού 
Δ/τος (ΦΕΚ552Α). 

Άρθρο 11 
Βιβλία και Στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του Ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της περι¬ 
ουσίας του ιδρύματος και της εκτέλεσης των σκοπών 
του. 

Άρθρο 12 

Τροποποίηση Οργανισμού 

Ο Οργανισμός του Ιδρύματος, μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του Ιδρύματος - 
Τύχη της Περιουσίας αυτού 

1. - Το ίδρυμα διαλύεται όταν και όπως ο Νόμος ορίζει. 

2. - Σε περίπτωση διάλυσης του Ιδρύματος, για οποιο- 
δήποτε λόγο, η περιουσία του περιέρχεται στην Ιερά 
Μονή Αγίου Διονυσίου Ζακύνθου για παρεμφερή σκο¬ 
πό. 

Στον Υπουργό Εθνικής Παιδείας και Θρησκευμάτων και 
στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 18 Φεβρουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Γ. ΔΡΥΣ ΓΕΡ. ΑΡΣΕΝΗΣ 

ΑΠΟΦΑΣΕΙ Σ 

Αριθμ. Φ. 167/172382 (2) 

Σύσταση θέσεων στρατιωτικού προσωπικού σε 

Ελληνικές Πρεσβείες. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ-ΕΘΝΙΚΗΣ ΑΜΥΝΑΣ- 
ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του Ν. 2292/95, άρθρο 5 παρ. 19, ΦΕΚ 
35/15.2.1995 τ. Α'«Οργάνωση και Λειτουργίας Υπουργεί¬ 
ου Εθνικής Άμυνας , Διοίκηση και Έλεγχος τον Ενόπλων 
Δυνάμεων και άλλες διατάξεις» 

β. Τις διατάξεις του Ν. 1558/85, άρθρο 29 Α, όπως τρο¬ 
ποποιήθηκε με τις διατάξεις του Ν. 2081/92, άρθρο 27 και 
αντικαταστάθηκε με την παρ. 2α του άρθρου 1 του Ν. 
2469/97, ΦΕΚ 38/14.3.1997 τ. Α'. 

γ- Την υπ’ αρίθμ 3 Γνωμάτευση της Ιης/1999 Συνεδριά- 
σεως Συμβουλίου Αρχηγών Γενικών Επιτελείων. 

δ. Την Α.Π. 1107147/1239/0006Α/4.10.1996 Απόφαση 
του Πρωθυπουργού καιτου Υπουργού Οικονομικών Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών «(Β 922), αποφασίζουμε: 

ΑΡΘΡΟ 1 

Συνιστούμε στο Γ ραφείο Ακολούθου Άμυνας στην Ελ¬ 
ληνική Πρεσβεία στην Ουάσιγκτον μία (1) θέση Αξιωματι¬ 
κού ως Συνδέσμου στηνΔιοίκηση Δόγματος και Εκπαί¬ 
δευσης (ΤΓ3ΪΠΪΠ9 από ϋοοίίπθ Οοπιπιαπά- ΤΒΑϋΟΟ) με 
έδρα την Βιρτζίνιατων ΗΠΑη οποία θα επανδρώνεται από 
Αξιωματικό του Στρατού Ξηράς βαθμού Αντισυνταγμα- 
τάρχη ή Ταγματάρχη. 

ΑΡΘΡΟ 2 

1. Από τις διατάξεις της αποφάσεως αυτής προκαλείται 
επιπλέον δαπάνη σε βάρος του Κρατικού προϋπολογι¬ 
σμού ύψους 27.258.875 δρχ. περίπου για το τρέχον οικο¬ 
νομικό έτος, 30.000.000 δρχ. περίπου για καθένα των 
ετών 2001,2003 και 2005 και 42.733.875 δρχ. περίπου για 
καθένα των ετών 2002 και 2004. 

2. Η δαπάνη των 27.258.875 δρχ. θα βαρύνει τους ΚΑΕ 
0432 και 0724, επί ΕΦ 11-200 προϋπολογισμού ΓΕΣ τρέ¬ 
χοντος οικονομικού έτους και θα καλυφθεί από τις εγγε¬ 
γραμμένες πιστώσεις στον προϋπολογισμό του ΥΕΘΑ. 

3. Για τα επόμενα πέντε οικονομικά έτη η δαπάνη θα κα¬ 
λυφθεί από τις πιστώσεις που θα εγγράφονται στους ΚΑΕ 
0432 και 0724 προϋπολογισμού ΓΕΣ (ΕΦ 11-200) για το 
σκοπό αυτό. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

5. Η ισχύς της αποφάσεως αυτής αρχίζει από την δημο¬ 
σίευση της στην εφημερίδα της Κυβερνήσεως. 

Αθήνα, 21 Φεβρουάριου 2000 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

ΑΠ. ΑΘΑΝ. ΤΣΟΧΑΤΖΟΠΟΥΛΟΣ ΓΕΩΡΓ. ΠΑΠΑΝΔΡΕΟΥ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ 


Αριθμ. 3164/Γ-17 (3) 

Ανάθεση εργασιών μελέτης για το βαθμό ποιότητας της 
οικογένειας της ταξινόμησης στον κλάδο της βιομη¬ 
χανίας. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ- 
ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 Τις διατάξεις: 

α. του Ν. Δ. 3627/56 «περί οργανώσεως της ΕΣΥΕ» και 
των Π. Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ.ΕΣΥΕ». 

β. Του Ν. 1558/85 «περί Κυβερνήσεως και Κυβερνητι¬ 
κών οργάνων» καιτου άρθρου 27του Ν. 2081/92. 

γ. Του άρθρου 9του Ν. 2392/96 «Πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ, 

δ. του άρθρου 2362/95 «Περί Δημοσίου Λογιστικού 
Ελέγχου των δαπανώντου Κράτους και άλλες διατάξεις». 

ε. την απόφαση με αριθμό 1107147/1239/006Α/4.11.96 
του Υπουργού Οικονομικών με θέμα «Ανάθεση αρμοδιο- 
τήτωντου Υπουργού Οικονομικών στους Υφυπουργούς». 

2. Το συμβόλαιο που έχει συναφθεί μεταξύ της Γ.Γ. 
ΕΣΥΕ καιτου Στατιστικού Γ ραφείου των Ευρωπαϊκών Κοι¬ 
νοτήτων (ΕΨΒΟΒΤΑΤ) αριθ. 9242004 ύψους 24.000 θογο. 

3. Το γεγονός ότι από τις διατάξεις αυτής της απόφα¬ 
σης «προκαλείται δαπάνη σε βάρος του τακτικού προϋ¬ 
πολογισμού της Γ.Γ. ΕΣΥΕ (ειδ. φορέας 13-610 και ΚΑΕ 
5354) συνολικού ύψους 24.000 θοιό (7.920.000 δρχ. περί¬ 
που) για το οικονομικό έτος 2000. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε., τα οποία θα σταλούν σε λογαριασμό 
της Γ.Γ. ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα «Εμφάνιση δοσολη- 
ψιώντου Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ. ΕΣΥΕ (ειδ. 
φορέας 13-610 και ΚΑΕ 5354). 

4. Τη σχετική εισήγηση του Τμήματος Στατιστικών 
Ερευνών στα Ορυχεία και τη Βιομηχανία της Δ/νσης Βιο¬ 
μηχανίας και Εξωτερικού Εμπορίου και τη σύμφωνη γνώ¬ 
μη της Δ/νσης Μεθοδολογίας και Προγράμματος της Γ.Γ. 
ΕΣΥΕ, αποφασίζουμε: 

1. Αναθέτουμε στο Τμήμα Στατιστικών Ερευνών στα 
Ορυχεία και τη Βιομηχανία της Δ/νσης Βιομηχανίας και 
Εξωτερικού Εμπορίου της Γ.Γ. ΕΣΥΕ τις εργασίες μελέ¬ 
της για το βαθμό ποιότητας της ομοιογένειας της ταξινό¬ 
μησης στον κλάδο της βιομηχανίας. 

2. Σκοπός της μελέτης είναι να εξετασθεί ο βαθμός ποι¬ 
ότητας της ομοιογένειας της ταξινόμησης στον κλάδο 
της βιομηχανίας σε επίπεδοτετραψήφιας ανάλυσης (κλά¬ 
δοι ΝΑΟΕ Βθν. 1 από 15 μέχρι και 37), ώστε να ξεπερα- 
σθούν προβλήματα κωδικογράφησης στους τετραψήφι- 
ους κλάδους της βιομηχανίας. 

Για την επίτευξη του στόχου αυτού θα πραγματοποιη¬ 
θούν οι παρακάτω εργασίες: 

• Μεθοδολογία και σχεδιασμός των μέτρων (δεικτών) 
που θα χρησιμοποιηθούν στη μελέτη. 

• Δημιουργία του απαραίτητου δοίΙνναΓθ. 

• Επεξεργασία των διαθέσιμων δεδομένων σε επίπεδο 
τετραψήφιας ανάλυσης. 

• Ανάλυση δεδομένων. 

• Έλεγχοι ποιότητας για το βαθμό εξειδίκευσης κατά 
κύριο κλάδο δραστηριότητας (σετετραψήφιο επίπεδο). 

• Παρουσίαση των αποτελεσμάτων της μελέτης, η 
οποία θα σταλεί στη ΕυτοεΙαΙ. 

3. Όλες οι εργασίες της μελέτης θα υλοποιηθούν κατά 
το χρονικό διάστημα από 1.1.2000 μέχρι 31.8.2000. 

4. Όργανα που θα χρησιμοποιηθούν για την υλοποίηση 
των εργασιών θα είναι υπάλληλοι της Γ.Γ. ΕΣΥΕ, μόνιμοι 
και με σύμβαση Ι.Δ. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

- ♦ - 

Αριθμ. 190305 (4) 

Τροποποίηση της 191948/21.10.1999 απόφασης του 

Υπουργού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν. 212/69 «Περί οργανώσεως και Διοικήσεως 
του ΟΑΕΔ». 

γ) Του άρθρου 2 του Δ/τος 359/97 (ΦΕΚ 
240/Α728.11.1997) που αφορά τις προϋποθέσεις χορή¬ 
γησης της Κάρτας Παραμονής περιορισμένης χρονικής 
διάρκειας σε αλλοδαπούς. 

2. Το αριθμ. Β 104372/11.2.2000 έγγραφο του ΟΑΕΔ. 

3. Την αριθμ. 191948/21.10.1999 απόφαση του Υπουρ¬ 
γείου Εργασίας και Κοινωνικών Ασφαλίσεων με την οποία 
συγκροτήθηκε η Επιτροπή για τη χορήγηση Κάρτας Πα¬ 
ραμονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Θεσσαλονίκης με 
έδρα την Ιωνία, αποφασίζουμε: 

Τροποποιούμε την αριθμ. 191948/21.10.1999 απόφα¬ 
ση του Υπουργού Εργασίας και Κοινωνικών Ασφαλίσεων 
με την οποία συγκροτήθηκε η Επιτροπή Νομού Θεσσα¬ 
λονίκης για τη χορήγηση Κάρτας Παραμονής περιορι¬ 
σμένης χρονικής διάρκειας σε αλλοδαπούς κατά το μέ¬ 
ρος που αφορά τον Γραμματέα της Επιτροπής και ορί¬ 
ζουμε Γραμματέα την Δημητριάδου Ευαγγελία σε 
αντικατάσταση του Γεωργίαδη Ιάκωβου που παραιτήθη¬ 
κε. 

Κατά τα λοιπά ισχύει η αριθμ. 191948/21.10.1999 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΟΥ 


Αριθμ. οικ. 190403 (5) 

Τροποποίηση της 191806/3.1.2000 απόφασης του 
Υπουργού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν. 212/69 «Περί οργανώσεως και Διοικήσεως του 
ΟΑΕΔ». 

γ) Του άρθρου 2 του Δ/τος 359/96 9ΦΕΚ 240/Α7 
28.11.1997) που αφοράτις προϋποθέσεις χορήγησηςτης 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ. Β 104372/11.2.2000 έγγραφο του ΟΑΕΔ. 

3. Την αριθμ. 191806/3.1.2000 απόφαση του Υπουργεί¬ 
ου Εργασίας και Κοινωνικών Ασφαλίσεων με την οποία 
συγκροτήθηκε η Επιτροπή για τη χορήγηση Κάρτας Πα¬ 
ραμονής περιορισμένης χρονικής διάρκειας σε αλλοδα¬ 
πούς (Π.Δ. 359/97) Νομού Πέλλας (2η Επιτροπή Γιαννι¬ 
τσών, αποφασίζουμε: 

Τροποποιούμε την αριθμ. 191806/3.1.2000 απόφαση 
του Υπουργού Εργασίας και Κοινωνικών Ασφαλίσεων με 
την οποία συγκροτήθηκε η Επιτροπή Νομού Πέλλας για 
τη χορήγηση Κάρτας Παραμονής περιορισμένης χρονι¬ 
κής διάρκειας σε αλλοδαπούς κατά το μέρος που αφορά 
την Γ ραμματέα της Επιτροπής και ορίζουμε ως Γ ραμμα¬ 
τέα την Χλωρίδου Ιωάννα σε αντικατάσταση της Παπαδη- 
μητρίου Βασιλικής με αναπληρώτρια της την Τσομπάνο- 
γλου Αρετή σε αντικατάσταση της Χλωρίδου Ιωάννας. 
Κατάταλοιπά, ισχύειη αριθμ. 191806/3.1.2000 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΟΥ 
-♦- 

Αριθμ. Δ1α./2804 (6) 

Τροποποίηση της Δ1 α/19481 /15.10.1999 (ΦΕΚ 

1955/29.10.1999 τ. Β') απόφασης περί συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) του 6ου Συγκροτήματος Νοσ/μείων 
Νομού Αττικής για τις ειδικότητες: Αντινοθεραπευτι- 
κής Ογκολογίας, Δερματολογίας,... Χειρουργικής Θώ- 
ρακος και Ψυχιατρικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ. Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α) όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ.δΟτ.Α). 

3. Τις διατάξεις του άρθρου 37 παρ.1-5 του Ν. 
2519/1997 (Φ.Ε.Κ. 165/21.8.1997 τ. Α') «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

4. Την Δ1α/19481/15.10.1999 (Φ.Ε.Κ. 1955/29.10.1999 
τ. Β') απόφαση μας. 

5. Το γεγονός ότι ο Μπεκόπουλος Θεοδόσιος, συντα- 
ξιοδοτήθηκε. 

6. Το 5072/7.2.2000 έγγραφο του Πανεπιστημίου Αθη¬ 
νών, αποφασίζουμε: 

1. Τροποποιούμε την ανωτέρω (4) σχετική απόφαση 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) του 6ου» Συγκροτήματος 
Νοσ/μείων Νομού Αττικής για την ειδικότητα της Ουρο¬ 
λογίας αναπληρωματικό μέλος ΔΕΠ τον Μητρόπουλο 
Διονύσιο, Επίκουρο Καθηγητή του Πανεπιστημίου Αθη¬ 
νών, σε αντικατάσταση του Μπεκόπουλου Θεοδόσιου, 
που συνταξιοδοτήθηκε. 

2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2000 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΛΗΜΑΣ 
-♦- 

Αριθμ. οικ. 873 (7) 

Δημοσίευση άδειας άσκησης επαγγέλματος Κοινωνικού 

Λειτουργού Χάλαρη Ελένη του Γεωργίου-Ελευθερίου. 

Η ΝΟΜΑΡΧΗΣ ΑΘΗΝΩΝ 

Μετν 9192/31.1.2000 απόφαση της Νομάρχου Αθηνών, 
έχει χορηγηθεί στην Χάλαρη Ελένη του Γεωργίου Ελευ¬ 
θερίου άδεια ασκήσεως επαγγέλματος Κοινωνικού λει- 
τοργού. 

Η Β' Νομάρχης 
ΗΡΑ ΒΑΛΣΑΜΑΚΗ 

-♦- 

Αριθμ. 36 (8) 

Τροποποίηση της 11/17.9.1997 απόφασης του Διοικητι¬ 
κού Συμβουλίου του ΧΑΑ για τον «καθορισμό ανώτα¬ 
του αριθμού αντικρυστώντων μελών του Χρηματιστη¬ 
ρίου Αξιών Αθηνών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 

(Συνεδρίαση 24.2.2000) 

Έχοντας υπ’ όψιν: 

1. Τις διατάξεις του άρθρου 13, παρ. 1 και 3-8 του Α.Ν. 
2341/40(ΦΕΚ 153Α) όπως αντικαταστάθηκαν με τις δια¬ 
τάξεις του άρθρου 19 , παρ. 3 του Ν. 2324/95/ΦΕΚ 
146/Α/17.7.95). 

2. Τις διατάξεις του άρθρου 23, του Ν. 2324/95(ΦΕΚ 
146/Α/17.7.95). 


3. Την υπ’ αριθμ. 11 /17.7.97 απόφαση του «Καθορισμός 
ανώτατου αριθμού αντικρυστώντων μελών του Χρηματι¬ 
στηρίου Αξιών Αθηνών ΑΕ». 

4. Σχετικό αιτημάτων μελώντου Χρηματιστηρίου και το 
γεγονός ότι έχουν διευρυνθεί οι δραστηριότητες τους, 
αποφασίζει: 

Την τροποποίηση της υπ’ αριθμ. 11/17.7.97 απόφασης 
του ως εξής: 

α) Καθορίζει ανώτατο αριθμό αντικρυστών κάθε μέλους 
του Χρηματιστηρίου Αξιών Αθηνών ΑΕ ίσο με το διπλάσιο 
του αριθμού των συνδεδεμένωντερματικών κάθε μέλους. 

β) Καθορίζει σε τέσσερις τον ανώτατο αριθμό αντικρυ- 
στών κάθε μέλουςτου Χρηματιστηρίου Αξιών Αθηνών ΑΕ, 
οι οποίοι επιτρέπεται να παρίστανται στις δημόσιες συνε¬ 
δριάσεις του Χρηματιστηρίου, εφ’ όσον όμως ο συνολι¬ 
κός αριθμός των παρισταμένων στη συνεδρίαση δεν θα 
υπερβαίνειτους πέντε υπαλλήλους από κάθε ΑΧΕ συμπε¬ 
ριλαμβανομένου του Χρηματιστηριακού Εκπροσώπου. 

Η υπ’ αριθμ. 11/17.7.97 απόφαση παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 24 Φεβρουάριου 2000 

Ο Πρόεδρος 
ΣΠΥΡΙΔΩΝ ΚΟΥΝΙΑΚΗΣ 

-♦- 

Αριθμ. 6342 (9) 

Απονομή του τίτλου του Επίτιμου Διδάκτορα του Γεωπο- 
νικού Πανεπιστημίου Αθηνών. 

Ο ΠΡΥΤΑΝΗΣ 

ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
Έχοντας υπόψη: 

1) Τις διατάξεις των άρθρων: 50 (παρ.4) του Ν. 1268/82 
και 26 (παρ.1) του Εσωτερικού Κανονισμού λειτουργίας 
του Γεωπονικού Πανεπιστημίου Αθηνών (ΦΕΚ τ. Β' 
165/16.3.90). 

2) Την εισήγηση της Γενικής Συνέλευσηςτου Τμήματος 
Φυτικής Παραγωγής (Συνεδρία: 9.11.1999). 

3) Την απόφαση της Συγκλήτου του Γεωπονικού Πανε¬ 
πιστημίου Αθηνών (Συνεδρία: 260/24.2.2000), αποφασί¬ 
ζουμε: 

Απονέμεται ο τίτλος του Επίτιμου Διδάκτορα του Γεω¬ 
πονικού Πανεπιστημίου Αθηνών στον Πρόεδρο του Νο¬ 
μαρχιακού Πανεπιστημίου Ρυκυΐ Ωι\ ΚοιοΝιό ΤευπονναΚί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 29 Φεβρουάριου 2000 

Ο Πρύτανης 
ΣΠΥΡ. ΚΥΡΙΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί. 0 τ 
β-πηειΜ: ννθ5ΓΠ38ΐθΓ @ θΐ.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































